Theo Rose s-a hotărât să țină post până la Paște „dacă tot mi-am bătut joc de viața mea, la biserică nu m-am dus, post n-am ținut, de spovedit nu m-am mai spovedit de nu mai țin minte”. Cântăreața a împărtășit acest lucru fanilor ei, pe Instagram, și s-a plâns că „au tăbărât pe mine ispitele”.
„Dacă mă întrebi în orice moment al oricărei zile ce aș mânca, întotdeauna eu răspund așa, într-o silă: nu știu, nimic, ce vrei, nu știu. Și am zis că dacă tot sunt așa relaxată și nu țin la aspectul ăsta, să țin și eu post de mâine până de Înviere. Că dacă tot mi-am bătut joc de viața mea, la biserică nu m-am dus, post n-am ținut, de spovedit nu m-am mai spovedit de nu mai țin minte, mi-e și rușine să mă duc.
Și ce credeți? În seara asta am zis că de mâine țin post, am zis: până nu se face 12 noaptea, hai repede să luăm parizer, șuncă, mușchi, să-mi dau putere să pot să o iau mâine de la capăt. De ce acum? Vedeți, ispite! Au tăbărât pe mine ispitele. Cum nu mă vor cuviincioasă”, a povestit Theo Rose, pe Instagram, potrivit Libertatea.
Vezi această postare pe Instagram
Vezi această postare pe Instagram
Cântăreața și regizorul Anghel Damian au împreună un băiețel, pe Sasha Ioan. Ea a povestit recent că-i place viața de mamă, chiar dacă la început i-a fost foarte greu și era extrem de obosită.
„Îmi place foarte tare viața de mamă. Mă distrez mult mai mult, dar, ce-i drept, am și făcut o schimbare. Primele luni au fost mai grele, din momentul în care am început lucrul din nou. Pentru că au fost toate activitățile astea în paralel și atunci a fost greu.
Eram tot timpul tracasată, obosită și nu mai știam pe unde să scot cămașa. Dar a fost nevoie de lunile alea ca să pot la un moment dat să trag linie și să zic, ”Stai așa un pic, că eu trebuie să fac o schimbare în programul meu, fiindcă acum avem alte priorități”. Așa că ușor-ușor am început să-mi organizez programul”, a povestit Theo Rose.
Ea își mai dorește un copil: „Cred că mai văd încă un copil, tot intuiția îmi spune că voi avea o fetiță după Sasha, un copil sigur mai fac, am certitudinea, nu știu, pe al treilea nu-l simt”.
Vezi această postare pe Instagram